cyanic-selkie/wikianc huggingface dataset:
Monarkia
Monarkiaksi kutsutaan joskus myös itse kuningashuonetta tai kuningaskuntaa. Monarkian symboli on eurooppalaisissa kuningaskunnissa kruunu. Maailmassa oli vuoden 2021 alussa 43 monarkiaa.
Monarkiamuodot
Monarkistista valtiota kutsutaan erilaisilla nimityksillä riippuen yleensä hallitsijan arvonimestä. Nimityksiä voi kuitenkin olla useita samanaikaisesti, ja monarkia voi olla esimerkiksi perustuslaillinen monarkia ja kuningaskunta yhtä aikaa, ja näin käytännössä lähes aina myös on.
Erikoisuuksia
Liittovaltion osat voivat olla kuningaskuntia, vaikka itse valtio ei ole. Esimerkkinä Yhdistyneet arabiemiraatit.
Malesiassa on yhdeksän sulttaania, jotka ovat Malesian niemimaan kuningaskuntien perinnöllisiä hallitsijoita. Sulttaanit valitsevat joukostaan kansan kuninkaan viiden vuoden kaudelle.
Paavi on sekä katolisen kirkon pää että lisäksi Vatikaanivaltion suvereeni ja monarkki. Hänet valitaan yleensä kardinaalien joukosta, eikä kruununperimystä ole käytössä. 1400–1500-luvuilla joillakin paaveilla oli lapsia, joille he de facto jättivät paavin viran.
Andorran virallisina valtionpäämiehinä, ruhtinaskumppaneina, toimivat Espanjan Urgellin piispa ja Ranskan presidentti. Historiallisista syistä heillä on Andorran päämiehinä ruhtinaan arvonimi, joka perinteisesti viittaa monarkiaan, vaikkeivät he olekaan siinä mielessä monarkkeja, että heidän asemansa olisi elinikäinen tai perinnöllinen.
Elcoline Group
Elcoline Group on suomalainen teollisuuden kunnossapitotoimialan konserni, joka tarjoaa urakointi- ja kunnossapitopalveluita kuten sähkö- ja automaatiopalveluita, raskaita mekaanisia asennuksia, laiteasennuksia, paineenalaisia luokkahitsauksia ja lvi-töitä sekä IoT-laitteiden huoltoa ja asennuksia. Sen asiakkaita ovat pääasiassa suuret, globaalisti toimivat yritykset, muun muassa kaivokset, öljynjalostamot, ydinvoimalat, telakka-, metsä-, metalli- ja kemianteollisuuden yritykset ja liikenteenhallintajärjestelmien toimittajat. Konsernin liikevaihto vuonna 2019 on noin 30 miljoonaa euroa, josta viennin osuus oli noin 20% , ja se työllisti lähes 300 henkeä.
2002–2010
Vuonna 2006 liikevaihto oli 2,3 miljoonaa euroa, vuonna 2007 yritys työllisti 40 henkilöä ympäri Suomea. Yritys oli erikoistunut räjähdysherkissä tiloissa tehtäviin asennuksiin.
2011–
Vuonna 2012 yrityksen liikevaihtoi oli 5,8 miljoonaa euroa.
Vuonna 2013 yritys ajautui kriisiin ison asiakasmenetyksen vuoksi. Keväällä 2013 suurin osa sen liikevaihdosta tuli ranskalaiselta asiakkaalta Olkiluodon ydinvoimalatyömaalta, mutta kesällä selvisi, ettei sopimukselle tullut enää jatkoa. Yritys muutti toimintatapaansa ja liiketoiminta muutettiin projektitöistä pidempiaikaisiin kunnossapitosopimuksiin. Pankista haettiin lainaa ja yrityksen omistuspohjaa laajennettiin avainhenkilöihin, jotka haluttiin sitoutaa yritykseen aiempaa paremmin. Yrityksen hallitukseen otettiin mukaan hallitusammattilainen Jari Osmala, joka neuvoi perustajia muun muassa hakemaan johtamiseen lisäkoulutusta.
Vuonna 2014 Elcoline Groupin tytäryhtiö Elcoline Construction osti Leppävirralta Parmaco Productionin sähköasennustoiminnot. Kaupan myötä Elcoline alkoi huolehtia Parmacon Leppävirran tehtaan sähköteknisistä palveluista, vuonna 2016 vastaava sopimus tehtiin myös Parmacon Pyhäjoen tehtaan LVI-palveluista.
Vuonna 2016 Elcoline Plant Service Oy osti amerikkalaisen General Electricin GE Power Service -yksiköltä sen liiketoiminnan Raahesta.
Elcoline Piping Oy osti paineenalaisten putkistojen hitsaukseen keskittyneen Hemax Welding Oy:n vuonna 2018.
Heinäkuussa 2019 Elcoline Group osti Kymenlaaksossa toimineen SVS Supervise Service Oy:n, joka oli erikoistunut voimalaitosten huoltoon ja osien valmistukseen. . 3 Step IT:n perustajat Jarkko Veijalainen ja Marko Sjöman sijoittivat Elcolineen.
Koronakeväällä 2020 yritys kasvoi budjetoitua enemmän, sillä osa asiakkaista aikaisti suunniteltuja huolto- ja korjaustöitään. Esimerkiksi SSAB aikaisti Raahen tehtaan masuuninsa peruskorjausta noin vuodella. Toukokuussa kerrottiin, että yritysjohtajina ja pääomasijoittajin toimineet Karri Kaitue, Heikki Westerlund, Harri Pärssinen ja Esko Mäkeläinen olivat ostaneet merkittävän osuuden Elcolinesta. Myynnillä tavoiteltiin vauhtia kansainvälistymiseen. Enemmistön omistivat edelleen Elcolinen perustajat Räisänen ja Juvonen, heidän lisäkseen yhtiöllä oli yli kymmenen omistajaa toimivan johdon ja henkilöstön joukossa. Heinäkuussa Caverion myi osia teollisuuden liiketoiminnoistaan (Caverion Industri) Elcolinelle. Syy myyntiin oli Caverionin tekemässä Maintpartner-kaupassa, johon liittyvässä Kilpailu- ja kuluttajaviraston tekemässä päätöksessä oli ehto, että Caverionin oli luovuttava noin 6,5 prosentista Suomen liikevaihdostaan. Elcolinen kanssa tehtyyn kauppaan kuului etupäässä kemianteollisuuden ja energia-alan asiakkaiden kanssa tehtyjä teollisuuden palveluihin liittyviä kokonaisulkoistussopimuksia. Myös Caverionin meriteollisuuden yksikkö sekä Maintpartner-kaupasta saadut teollisen kunnossapidon palvelukeskukset Turussa, Porissa, Raumalla ja Oulussa siirtyivät Elcolinelle.
Organisaatio
Vuonna 2019 konserniin kuului viisi operatiivista tytäryhtiötä :
Jost Vacano
pienoiskuva|Jost Vacano, vuonna 2015.
Jost Vacano (s. 15. maaliskuuta 1934 Osnabrück) on saksalainen elokuvaaja. Hän oli ehdolla parhaan kuvauksen Oscarin saajaksi vuonna 1983 elokuvasta Sukellusvene U-96.
Saksalaisten elokuvien ja televisiosarjojen lisäksi Vacanon kädenjälki näkyy myös useassa yhdysvaltalaisessa elokuvassa. Hän on tehnyt yhteistyötä erityisesti ohjaaja Paul Verhoevenin kanssa.
Yksi pyyntö – tuhat tarinaa
Yksi pyyntö – tuhat tarinaa on suomalaisen laulaja-lauluntekijä Esa Elorannan neljäs albumi sooloartistina. Se julkaistiin vuonna 2007.
Samana vuonna julkaistiin myös Elorannan ensimmäinen kirja, Yksi pyyntö – tuhat tarinaa, joka sisältää levyn laulujen pohjalta kirjoitettuja novelleja.
Tšiž & Co
thumb|Tšiž & Co esiintymässä [[Pietari (kaupunki)|Pietarissa vuonna 2006]] Tšiž & Co on venäläinen rockyhtye. Se perustettiin vuonna 1993. Rock-Fuzz -lehti valitsi sen vuonna 1997 "vuoden rockyhtyeeksi". Yhtye on julkaissut tähän mennessä kolmetoista albumia. Lähes kaikki kappaleet kirjoittaa Sergei Tšigrakov. Eräs yhteen tunnetuimmista kappaleista on Na dvoih eli kahdelle. Venäläisen juorulehden mukaan Tšiž & Co ei sittemmin enää tehnyt kappaleitaan vuoden 2010 jälkeen.
Teemu Normio
Teemu Lauri Juhani Normio (s. 9. toukokuuta 1980 Tampere) on suomalainen entinen jääkiekkoilija, pelipaikaltaan laitahyökkääjä. Normio on naimisissa ja hänellä on kolme lasta.
Ura
Vuonna 1999 Normio aloitti pelaajauransa SM-tasolla Tapparassa, pelaten 13 ottelua. Kaudeksi 2001–2002 Normio siirtyi Rauman Lukkoon, jossa hän pelasi viisi kautta ennen kuin siirtyi Kärppiin. Normio saavutti Lukossa yhteensä 72 tehopistettä (24 maalia, 48 syöttöä). Ensimmäisen kautensa Kärpissä Normio pelasi 2006–2007, saavuttaen 25 tehopistettä (16 maalia, 9 syöttöä). Seuraavalla kaudella 2007–2008 Normio pelasi 54 ottelua, joissa saavutti 19 tehopistettä (9 maalia, 10 maalisyöttöä).
SM-liigakauden 2010–2011 alussa Normio oli koeajalla KalPassa, jossa hän pelasi kaksi ottelua. Marraskuussa 2010 hän siirtyi Ässiin, jossa hän pelasi 10 ottelua. Loppukauden hän pelasi AL-Bank Ligaenin Frederikshavn White Hawksissa.
Lotten Dorsch
Karolina Charlotta "Lotten" Dorsch (29. lokakuuta 1849 Tukholma – 30. elokuuta 1908 Tukholma) oli ruotsalainen näyttelijä. Hän kunnostautui etenkin Henrik Ibsenin kirjoittamissa naisrooleissa.
Ura
Lotten Dorschin vanhemmat olivat Adolf Fredrik Dorsch ja Carolina Christina Hedbom. Hän opiskeli teatteritaiteita vuosina 1866–1868. Dorsch näytteli erinäisissä teatteriseurueissa 1868–1872. Vuosina 1872–1874 hän näytteli helsinkiläisessä Nya Teaternissa. Ura jatkui Tukholmassa: Nya teatern 1879–1881, Kuninkaallinen draamateatteri 1881–1889 ja Svenska teatern 1889–1890.
Vuonna 1893 Dorsch matkusti Yhdysvaltoihin, mutta ei onnistunut rakentamaan uraansa siellä. Hän palasi Ruotsiin, missä hän työskenteli August Lindbergin kanssa ja Vasateaternissa 1896–1897. Vuosina 1898–1907 Dorsch näytteli jälleen Kuninkaallisessa draamateatterissa.
Dorsch oli teknisesti kehittynyt ja älyllisesti suuntautunut näyttelijä. Hänen mainitaan olleen varsin temperamenttinen. Hänen roolejaan olivat muun muassa Lady Macbeth (Macbeth), Hermione (En vintersaga), Portia (Köpmannen i Venedig), Ofelia (Hamlet) ja Margareta (Faust). Dorschin Ibsen-rooleja olivat muun muassa Hedda Gablerin nimiosa ja rouva Borkmanin osa näytelmässä John Gabriel Borkman. August Strindbergin näytelmässä Fordringsägare Dorsch näytteli Teklan osan. Helsingin Nya Teaternissa Dorsch näytteli muun muassa Elman roolin Aleksis Kiven näytelmässä Flyktingarne.
Epävakaa persoonallisuus
Epävakaa persoonallisuus tai rajatilapersoonallisuus (ICD-10-luokituksessa koodi F60.3) on kansainvälisen tautiluokitusjärjestelmän ICD-10:n mukainen persoonallisuushäiriö.
Epävakaalla persoonallisuudella tarkoitetaan laaja-alaista minäkuvaan, ihmissuhteisiin ja emootioihin liittyvää epävakautta. Epävakaasta persoonallisuudesta kärsii koko väestöstä arviolta 0,6 %. Epävakaan persoonallisuushäiriön diagnoosi lisättiin mielenterveyden ja käyttäytymisen häiriöiden diagnoosijärjestelmään vuonna 1980. Sen keskeinen tekijä on negatiivinen affektiivisuus eli taipumus kokea negatiivisia tunteita, ja näitä kahta on vaikea erottaa toisistaan.
Synty
Epävakaan persoonallisuushäiriön kehittymiseen vaikuttavat nykykäsityksen mukaan perinnölliset tekijät, vaikea-asteiset ja pitkään jatkuneet varhaislapsuuden traumat sekä muut toistaiseksi määrittämättömät ympäristötekijät. Häiriön tausta on heterogeeninen, eikä kaikkien tapausten tausta ole samanlainen, eivätkä kaikki häiriöstä kärsineet ole kohdanneet lapsuudessa vakavia traumakokemuksia.
Traumataustan, erityisesti seksuaalisen hyväksi­käytön, ja epävakaan persoonallisuushäiriön välillä on havaittavissa selkeä korrelaatio. Tutkimuksissa ei ole kuitenkaan toistaiseksi luotu syy-seuraussuhdetta seksuaalisen hyväksikäytön ja epävakaan persoonallisuushäiriön kehittymisen välillä. Seksuaalisen hyväksikäytön oletettu rooli epävakaan persoonallisuushäiriön synnyssä on kyseenalaistettu, ja siten on edelleen epäselvää, onko epävakaa persoonallisuus ja sille ominainen riskikäyttäytyminen seksuaalisen hyväksikäytön kokemista edeltävä ja sille altistava tekijä. Tämä kuitenkin liittyy yleiseen vaikeuteen pystyä todistamaan syy-seuraus-suhteita psykiatristen tilojen kohdalla ja nykyisen biologisen reduktionismin trendiin psykiatriassa. Se on johtanut siihen, ettei psykiatristen sairauksien etiologiaa yritetäkään todistaa, vaan sairaudet on supistettu oireluetteloiksi, joiden syntymekanismeja ei ole tarkoituskaan arvioida.
Toisaalta henkilön neuroottisuus, eli herkkyys negatiivisille tunteille, ennustaa epävakaan persoonallisuushäiriön oireita voimakkaammin kuin seksuaalinen hyväksikäyttö lapsena.
Keskeisimmät oireulottuvuudet ovat tunteiden ailahtelevuus ja vaihtelu, yllykkeiden hallintakyvyttömyys ja vuorovaikutussuhteiden häiriöalttius. Tyypillisesti tilasta kärsivän mieliala vaihtelee erittäin voimakkaasti ja useita kertoja saman päivän aikana. Tunteiden vaihtelua sävyttää äkillisesti hallitsemattomaksi kasvava tuskaisuus, ns. eskaloituva dysforia.
Epävakaasta persoonallisuushäiriöstä kärsivällä ilmenee monenlaisia muutoksia neuro­psyko­logisessa toimintakyvyssä, erityisesti toiminnanohjauksessa. Puutteet ovat samanlaisia kuin voidaan havaita etuaivolohkon (orbitofrontaalinen aivokuori) aivovauriossa impulssikontrollin puutteiden osalta. Myös psykofysiologisissa aivosähkökäyrätutkimuksissa ja herätevastetutkimuksissa on havaittu monenlaisia poikkeavuuksia. On oletettu, että tila on aivojen eri osien yhteyksien välinen häiriö. Tilasta kärsivillä voidaan havaita manteli­tumakkeen ja hippo­kampuksen tavallista pienempää kokoa, joka on tyypillinen löydös myös traumaperäisissä häiriöissä, kuten PTSD:ssä ja dissosiatiivisissa häiriöissä.
Tunnusomaiset piirteet
Epävakaa persoonallisuus ilmenee vaikeuksina ihmissuhteissa. Tunne-elämää leimaa vuoristoratamaisuus sekä nk. splitting, jossa ajattelu on mustavalkoista ja suhteen toinen osapuoli on vaihtelevasti joko idealisoinnin tai demonisoinnin kohteena. Suhteiden epävakaaseen dynamiikkaan sisältyy siten jatkuva rakastan sinua / vihaan sinua-, tule tänne / häivy täältä -tyyppinen emotionaalinen luotaantyöntäminen ja takaisinvetäminen. Vähäpätöisetkin negatiivisia mielleyhtymiä herättävät vihjeet koetaan uhkaavina, todellisina ja suhteettoman voimakkaina, jolloin syvä pettymys saattaa vallata minuuteissa pitkään jatkuneen positiivisen tunneilmaston. Vuorovaikutusta epävakaan persoonallisuuden kanssa verrataankin munankuorilla kävelemiseen, sillä kielteisten tunnereaktioiden välttäminen edellyttää äärimmäistä varovaisuutta. Konfliktitilanteissa epävakaa persoonallisuus kokee helposti tulleensa loukatuksi ja saattaa katkaista välinsä vain palatakseen myöhemmin ilman sovittelua konfliktia edeltäneeseen tilanteeseen, aivan kuin mitään huolestuttavaa ei olisi edes tapahtunut (nk. splicing).
Oireet
Epävakaasta persoonallisuudesta kärsivän minäkokemusta sävyttää voimakas riittämättömyyden tunne. Kokemukseen liittyy varsin tavallisesti itseä kohtaan tunnettua vihaa. Pettymysten sietokyky on alhainen. Käytännössä henkilön itsetunto on sairaalloisen alhainen, hän ei kestä konflikteja eikä kritiikkiä sekä mahdollisesti kieltää identiteettinsä. Tilaan liittyy myös psyykkisten hallintakeinojen vaillinaisuus sekä kognitiivinen impulsiivisuus ja joustamattomuus. Normaalisti ihminen hallitsee tunteitaan siinä määrin, että pärjää arkielämässä. Kiintymyssuhteita sävyttää turvattomuus ja ihmissuhteita yleisemmin vihamielisyys.
Kuukautiskierron vaikutus
Naisten estrogeenikierron erot voivat olla yhteydessä häiriön oireiden ilmenemiseen. Tutkimuksen mukaan naisten epävakaan persoonallisuuden oireita ennustivat estrogeenitasojen muutokset heidän kuukautiskiertonsa myötä. Tämä efekti pysyi merkitsevänä silloinkin, kun samanaikainen negatiivisen affektiivisuuden muutos kontrolloitiin.
Diagnoosi
ICD-10-tautiluokituksesta löytyy epävakaa persoonallisuus kohdasta F60.3 (Tunne-elämältään epävakaa persoonallisuus). Se jaetaan kahteen alatyyppiin, joiden diagnostiset kriteerit ovat seuraavat:
F60.30 impulsiivinen häiriötyyppi
Täyttää persoonallisuushäiriön (F60) yleiset kriteerit ja sen lisäksi vähintään kolme seuraavista, joista yhden tulee olla kohta (2):
F60.31 rajatilamuoto
Täyttää persoonallisuushäiriön (F60) yleiset kriteerit ja diagnoosin F60.30 kriteeriosiosta esiintyy vähintään kolme ja lisäksi ainakin kaksi seuraavista:
Hoito
Epävakaan persoonallisuuden hoidon ennuste näyttää olevan parempi kuin aiemmin on uskottu. Lievemmissä tapauksissa tila voi lievittyä ajan myötä, ja vaikeammissa tapauksissa hoidon saaminen vähentää oireilun vaikeusastetta. Viiden vuoden kuluttua vain joka toinen hoitoa saanut täyttää enää tilan kriteerit, mutta saattaa edelleen kärsiä jostain lievemmästä persoonallisuuden häiriöstä. Kymmenen vuoden seurannassa enää pieni osa on diagnosoitavissa epävakaiksi. Yleensä vakavammat masennustilat ja psykoosit ilmentyvät toistuvina sairausjaksoina, mutta tältä osin persoonallisuushäiriöiden kulku on vakaampaa. Kun tilasta toivutaan, se ei enää näytä uusiutuvan.
Psykoterapeuttinen hoito on keskeisin hoitomenetelmä. Parhaimmat tulokset on tutkimusten mukaan saatu dialektisella käyttäytymisterapialla (DKT), skeematerapialla ja mentalisaatioterapialla. Näistä menetelmistä vain DKT on paikoin (esimerkiksi Jorvin sairaalassa, Järvenpään mielenterveystoimistossa, VSSHP:n nuorisopsykiatrialla) käytössä Suomessa. Skeematerapiaa opetetaan kognitiivisen terapian koulutuksissa, mutta saatavuudesta ei ole tietoa. Kognitiivis-konstruktivistisen viitekehyksen pohjalta voidaan ajatella, että intensiivinen psykoterapia aktivoi epävakaassa potilaassa voimakkaasti turvattoman / disorganisoituneen kiintymyskäyttäytymisen ja sen myötä ahdistuksen, minkä vuoksi psykoterapian edellyttämä omien tunteiden ja ajatusten havainnointi käy mahdottomaksi.
Päiväsairaalahoidosta on potilaalle todennäköisesti hyötyä. Kokopäiväinen sairaalahoito on hyödyllistä varmuudella vain psykoosin, vaikean mielialahäiriön, vaikean dissosiaation tai vakavan itsemurhavaaran vuoksi. Hoidon tulee olla strukturoitua ja suunnitelmallista. Jos sairaalahoito aloitetaan tilaan usein liittyvän itsensä vahingoittamisen vuoksi (johon ei liity kuoleman toivetta), on sairaalahoidosta todennäköisesti potilaalle haittaa.
Psykoosilääkkeet saattavat lievittää vaikeampia oireita laaja-alaisesti. Myös mielialantasaajat toimivat samalla tavalla. Persoonallisuushäiriöön ei masennuslääkkeistä ole kovin paljoa apua, mutta tilaan liittyy usein muuta psykiatrista sairastavuutta, joiden hoitoon niistä on hyötyä. Oikeanlainen lääkitys takaa sen, ettei paha olo kaada maailmaa.
Terapiassa asioiden käsittely voi selkeyttää ajatusmaailmaa. Nimenomaan häiritsevät traumaattiset muistot, kykenemättömyys elää tässä hetkessä, käsittelemättömät ajatukset ja padotut tunteet ovat merkittäviä epävakaan persoonan pahentavia tekijöitä. Kun näitä tuntemuksia pääsee purkamaan ja analysoimaan, niitä on jatkossa helpompi sietää, eivätkä ne tunnu enää ylivoimaisilta.
Negatiivinen affektiivisuus vai epävakaa persoonallisuus?
Regressio- ja faktorianalyysien mukaan epävakaan persoonallisuuden diagnoosikriteerit eivät muodosta omaa kokonaisuutta eivätkä ole erotettavissa negatiivisesta affektiivisuudesta. Diagnoosi ei näytä lisäävän mitään muihin diagnooseihin vaan olevan turha ja jopa harhaanjohtava. Tähän päätyi tutkimus Personality Disorders -lehdessä vuonna 2022.
Jo vuonna 2007 epävakaan persoonallisuuden ajateltiin koostuvan negatiivisesta affektiivisuudesta ja akuutista sairausprosessista.
Alexandre Pharamond
Alexandre Pharamond (20. lokakuuta 1876 – 4. maaliskuuta 1953) oli ranskalainen rugby union -pelaaja ja olympiavoittaja. Hän oli Ranskan rugbyjoukkueen kapteeni 1900-luvun alussa, muun muassa Pariisin olympialaisissa 1900, joissa Ranska voitti kultaa.
Väliasema
Väliasema (V-asema) oli talvisodassa Karjalankannaksella sijainnut toinen puolustuslinja, joka kulki Lihaniemi–Näykkijärvi–Muolaanjärvi–Vuoksi–Kiviniemi–Kiimajärvi–Pyhäjärvi–Laatokka-linjaa pitkin ja sen rakennustyöt aloitettiin talvisodan alussa.
Mannerheim-linjan murtuessa helmikuun puolivälissä 1940 linja oli pahasti kesken. Sitä ei ollut edes linnoitettu Kiviniemi–Kiimajärvi–Pyhäjärvi–Laatokka-alueelta. 4. Divisioonan ”oma väliasema” kulki Koivistonsaari–Humaljoki–Makslahti–Uuras–Lihaniemi kautta (alue oli lähes täysin linnoittamaton helmikuun puolivälissä). Väliasemaa puolustivat suomalaiset 4.D, 5.D, 23.D, 1.D, 2.D ja 8.D. Venäläiset iskivät väliasemaa vastaan kuuden armeijakunnan voimin.
Taistelu väliasemasta kesti noin kymmenen päivää, 18.–27. helmikuuta. Venäläiset saivat syvän sisäänmurron Näykkijärvellä 21. helmikuuta 1940. Suomalaiset saivat kuitenkin pidettyä sisäänmurron kurissa. Muita sisäänmurtoja syntyi Muolaanjärven alueella. 23. helmikuuta Kannaksen armeijan komentaja Erik Heinrichs antoi vain armeijakuntien ja divisioonien komentajille käskyn valmistella siirtymistä Taka-asemaan, ja Mannerheim antoi tähän luvan 27. helmikuuta. Muiden linjojen tapaan venäläiset tuhosivat myös Väliaseman välirauhan aikana, eikä sillä ollut jatkosodassa suomalaisille merkitystä.
Prince of Darkness (Ozzy Osbournen albumi)
Prince of Darkness on keväällä 2005 julkaistu Ozzy Osbournen neljän levyn kokoelmaboksi. Kaksi ensimmäistä levyä keskittyvät Osbournen suurimpiin hitteihin, mutta mukana on muun muassa joidenkin kappaleiden demoversioita sekä paljon ennenjulkaisematonta livemateriaalia. Kolmas levy tarjoilee nimekkäitä vierailijoita ja duettoja viimeisen levyn keskittyessä cover-kappaleisiin, jolla Osbourne tulkitsee muun muassa Rolling Stonesia ja The Beatlesia. Boksin viimeinen levyke julkaistiin muutamalla uudella raidalla varustettuna Under Cover -nimellä syksyllä 2005.
Gabrielle Androuin
Gabrielle Androuin (14. lokakuuta 1755 Saint-Lambert-du-Lattay, Maine-et-Loire, Ranska – 1. helmikuuta 1794 Avrillé, Maine-et-Loire, Ranska) oli ranskalainen maallikkonainen Angersin hiippakunnasta ja yksi Anjoun marttyyreistä Ranskan suuressa vallankumouksessa. Paavi Johannes Paavali II julisti hänet kunnianarvoisaksi 9. kesäkuuta 1983 ja autuaaksi 19. helmikuuta 1984, ja hänen muistopäiväänsä vietetään 2. tammikuuta yhtenä Anjoun marttyreistä tai 1. helmikuuta.
Kim Herold
Kim Mikael Herold (s. 22. joulukuuta 1979 ) on suomalainen malli, laulaja ja lauluntekijä. Herold tuli julkisuuteen aluksi mallina. Hän nousi laajemmin tunnetuksi vuosina 2004–2008 toimineen Humane-yhtyeen keulakuvana ja laulajana.
Herold on pelannut nuorena käsipalloa, jossa on voittanut myös juniorien Suomenmestaruuksia. Hän on kouluttautunut personal traineriksi vuonna 2010 ja harrastaa painia ja brasilialaista jujutsua. Herold avioitui vuoden 2019 elokuussa pitkäaikaisen tyttöystävänsä Pauliinan kanssa ja pariskunta sai kaksostytöt lokakuussa 2021.
Muuta
Keväällä 2009 Herold kilpaili MTV3:n Tanssii tähtien kanssa -ohjelman neljännellä tuotantokaudella. Hän putosi kisasta parinsa Sanni Siuruan kanssa 19. huhtikuuta ja he sijoittuivat kisassa viidenneksi. Syksyllä 2013 Herold osallistui Dancing on Ice -ohjelman ensimmäiselle kaudelle, mutta joutui keskeyttämään kisan selkävaivojensa vuoksi. Herold osallistui keväällä 2019 televisiossa esitettyyn Selviytyjät Suomi -tosi-tv-ohjelmaan ja sijoittui siinä toiseksi.
Herold pelasi nuorena käsipalloa ja voitti junioreissa Suomen mestaruuksia. Hän lopetti lajin harjoittamisen muutettuaan ulkomaille 17-vuotiaana. Heroldin isä Marcus Herold ja setä Roy Herold olivat koripalloilijoita, jotka pelasivat myös Suomen miesten maajoukkueessa, ja myös toinen setä Ben oli kiinnostunut koripallosta.
Herold avioitui vuonna 2019 pitkäaikaisen tyttöystävänsä Pauliinan kanssa ja vuoden 2021 lokakuussa he saivat kaksostytöt.
Sergei Orlov
Sergei Orlov voi viitata muun muassa seuraaviin henkilöihin:
Luettelo Macintosh-malleista
Applen julkaisemat Macintosh-sarjan tietokoneet:
pienoiskuva|100x100px|[[PowerBook|"Pismo" PowerBook]]
Teemu Kejonen
Teemu Antti Viljami Kejonen (11. huhtikuuta 1977 Varkaus – 12. tammikuuta 2021 Helsinki ) oli suomalainen kunnanjohtaja.
Kejonen toimi Muuramen kehitysjohtajana vuosina 2009–2013, Rääkkylän kunnanjohtajana vuosina 2013–2014, Evijärven kunnanjohtaja vuosina 2015–2020 ja Askolan kunnanjohtajana syyskuusta 2020 lähtien. Kejonen kuoli nopeasti edenneeseen syöpäsairauteen 12. tammikuuta 2021 Meilahden tornisairaalassa.
Hän oli koulutukseltaan diplomi-insinööri ja kauppatieteen maisteri.
Yleisurheilu-urallaan Kejonen edusti muun muassa Lappeenrannan Urheilu-Miehiä, Joensuun Katajaa ja Jyväskylän Kenttäurheilijoita. Hän saavutti viestijuoksun SM-kilpailuissa LUM:in joukkueessa hopeaa vuonna 2004 ja sisäratojen SM-kilpailuissa JKU:n joukkueessa kultaa vuonna 2011.
Rhodoksen piiritys (305–304 eaa.)
Rhodoksen piiritys (305–304 eaa.) oli yksi antiikin ajan kuuluisimmista piiritystaisteluista.
Vuosia piirityksen jälkeen rhodoslaiset myivät Demetrioksen hylkäämän helepoliin jäännökset ja rakennuttivat saamillaan varoilla auringonjumalaansa Heliosta esittävän patsaan piirityksen muistomerkiksi. Patsas opittiin myöhemmin tuntemaan Rhodoksen kolossina.
Kultakurkut
Kultakurkut oli suomalainen yhtye ja kvartetti, johon kuului ns. "raspikurkkuina" tunnetut Bablo, Esa Eloranta, Harri Marstio ja Eero Raittinen.
Historia
Ensimmäiset keikkansa yhtye teki keväällä 2001 ja levytti loppuvuodesta 2001 tammikuun puolivälissä 2002 julkaistun Kultakurkut-albumin. Levy sisältää ryhmän jäsenten suurimpia menestyskappaleita uusina levytyksinä. Ainoa uusi kappale on Elorannan "Miljoona kilometriä", jolla Kultakurkut laulavat vuorotellen. Albumilla soittaa Raittisen levyiltä ja keikoilta tuttu yhtye, joka on myös säestänyt Kultakurkkuja heidän keikoillaan.
Negasso Gidada
Negasso Gidada (8. syyskuuta 1943 – 27. huhtikuuta 2019 ) oli etiopialainen poliitikko, joka toimi maansa presidenttinä vuosina 1995–2001. Tuohon aikaan presidentin tehtävä oli lähinnä seremoniallinen. Vuoden 2010 vaalien lähestyessä Gidada siirtyi oppositiopuolue UDJ:n riveihin.
HMS Svea (1885)
HMS Svea oli Ruotsin laivaston vuonna 1886 vesillelaskettu Svea-luokan rannikkopanssarilaiva.
Mr. Bungle (albumi)
Mr. Bungle on samannimisen yhtyeen ensimmäinen studioalbumi vuodelta 1991. Albumi on saanut kulttimaineen, ja toiminut innoittajana muun muassa nu metal -genrelle. Kappaletta Squeeze Me Macaroni pidetään jopa ensimmäisenä, varhaisena kyseisen tyylilajin edustajana.
HMS Svea (1885)
Valmistus
G. W. Svenssonin suunnittelema alus tilattiin 1884 Lindholmin telakalta Göteborgista ja sen köli laskettiin maaliskuussa. Alus laskettiin vesille 12. joulukuuta 1885 ja se otettiin palveluksen 20. syyskuuta 1886.
Mr. Bungle (albumi)
Taustaa
Albumin kappaleet sisältävät monta musiikkityylin vaihdosta jopa yhden kappaleen aikana, joka oli yksi yhtyeen tavaramerkeistä ja toi sille suosiota. Kappaleissa myös yhdisteltiin eri musiikkityylejä, kuten polkkaa, funkia ja metallia kappaleessa Carousel. Myös sirkusmusiikki oli yksi kappaleiden keskeinen elementti.
HMS Svea (1885)
Palvelus
Alus modernisoitiin vuonna 1899, jolloin 25,4 cm:n kaksiputkinen torni korvattiin yksiputkisella 21 cm:n tykkitornilla. 15,2 cm:n yksiputkisten tykkitornien lukumäärä nostettiin seitsemään asentamalla kolme kummallekin laidalla ja yksi perään. Laskelmian mukaan alukselle ei ollut mahdollista asentaa perään 21 cm:n tykkitornia. Kaikki asennetut tykit olivat Boforsin valmistamia. Modernisoinnin päätyttyä aluksen miehistön tarve laski 232 mieheen.
Laivastolaki
thumb|[[Panssarilaiva Väinämöinen]] thumb|Onnettomuudessa uponnut [[Torpedovene S2]] Laivastolaki on laki, joka säädettiin 1927 Suomen laivaston perushankintaohjelman takaamiseksi. Laki mahdollisti laivaston uudistamisen siitä, mitä oli saatu pääasiassa venäläisiltä Suomen itsenäistyttyä. Keskustelu Suomen laivaston tilasta alkoi torpedovene S2:n uppoamisesta 1925, minkä seurauksena perustettiin asiaa ajamaan Suomen Laivastoyhdistys ry. Asiaa lähti edistämään myös Helsingin Sanomat.
HMS Svea (1885)
Palvelus
Alus poistettiin palveluksesta 24. lokakuuta 1915. Se oli vuonna 1918 majoitusaluksena ja vuodesta 1941 alkaen sukellusveneiden emälaivana.
Mr. Bungle (albumi)
Taustaa
Osa kappaleista oli julkaistu aikaisemmin yhtyeen demoalbumeilla, kuten Carousel ja Egg.
Laivastolaki
Laivastolaissa määriteltiin hankittavaksi kaksi panssarilaivaa, Ilmarinen ja Väinänöinen, neljä sukellusvenettä ja neljä moottoritorpedovenettä.
Mr. Bungle (albumi)
Taustaa
Kappaleiden sanoitukset sisältävät erikoisia ja synkkiä teemoja, sovitettuina toisinaan jopa hilpeisiin taustaelementteihin. Albumilla käsitellään arkoja ja vaiettuja aiheita aina miesten anoreksiasta kuolemaan ja häpeään. Kappale Stubb (A Dub) kertoo yhtyeen kitaristin Trey Spruancen kuolleesta, samannimisestä Stubb-koirasta. Kappale Slowly Growing Deaf on osa Sleep-nimistä trilogiaa, jonka kaksi muuta osaa löytyvät yhtyeen toiselta albumilta Disco Volante. Trevor Dunn, joka kirjoitti kappaleet, ei aluksi aikonut luoda kappaleesta moniosaista, mutta lopulta päätti jatkaa sen tarinaa. Kappale, ja sen jatko-osat, kertovat ihmisen ruumiinosista.
Laivastolaki
Suomen laivastoyhdistys muutti nimensä hankintojen lähdettyä liikkeelle 1931 Suomen Laivastoliitto ry:ksi sekä lopulta Meriliitto ry:ksi.
Mr. Bungle (albumi)
Taustaa
Albumilla käytettiin myös useita sampleja, joita kuullaan useiden kappaleiden lopussa ja aluissa. Suuri osa niistä on otettu aikuisviihde-elokuvasta "Sharon's Sex Party" (jota käytetään eritoten kappaleessa The Girls of Porn), ja lasten opetusvideosta nimeltä "Mr. Bungle Goes to Lunch" joissa molemmissa on henkilö nimeltä Mr. Bungle. Muita sampleja albumilla ovat mm. ravintolaketju KFC:n mainokset, videopelimusiikkia videopeleistä kuten Super Mario Bros., Smash TV ja RBI Baseball, ja satunnaisia ääniä Cyclone, Earthshaker & Haunted House -flipperipeleistä. David Lynchin vuonna 1986 tekemästä elokuvasta Blue Velvet löytyy myös eräs sample, ja yhtyeen laulusolisti Mike Patton onkin todennut että haluaisi säveltää koko soundtrackin David Lynchin tulevaisuuden projekteihin.
CD Guijuelo
Club Deportivo Guijuelo on jalkapalloseura, joka tulee Guijuelon kaupungista (Salamanca) Espanjasta. Joukkue pelaa tällä hetkellä Espanjan kolmanneksi korkeimmalla sarjatasolla Segunda División B:ssä.
Historia
CD Guijuelo on perustettu vuonna 1974 ja sen ensimmäinen puheenjohtaja oli David Hernández Ingelmo.
Kaudella 1997-1998 joukkue pelasi ensimmäistä kertaa Segunda B:ssä. Siitä edespäin toistaiseksi joukkue on pelannut joko Segunda B:ssä tai Tercera Divisiónissa.
Joukkue on pelannut historiansa aikana kaikkiaan kolme kautta Segunda B:ssä ja kolme kautta Tercerassa.
Maailmojen sota
Maailmojen sota on H. G. Wellsin vuonna 1898 julkaistu tieteisromaani, joka kertoo marsilaisten hyökkäyksestä Maahan.
Walesin Valioliiga
Walesin liiga on vuonna 1992 perustettu Walesin jalkapallon pääsarja.
Maailmojen sota
Tarina
pienoiskuva|vasen|Marsilainen [[tripodi kirjan ranskannoksen kuvituksena (1906).]] Suurissa metallilieriöissä maahan laskeutuvat marsilaiset osoittautuvat valloittajiksi, jotka pyrkivät valtaamaan Maan uudeksi asuinplaneetakseen asumakelvottomaksi käyneen Marsin tilalle. Wellsin kertojapäähenkilö vertaa marsilaisten suhtautumista ihmisten suhtautumiseen eläimiin tai jopa omiin lajikumppaneihinsa. Maan aseet osoittautuvat tehottomiksi marsilaisten sotakoneita, jättimäisiä kolmijalkakulkijoita eli tripodeja, ja niiden polttosäteitä vastaan. Ihmiskunta näyttää jo tuhoontuomitulta, kun marsilaiset yllättäen alkavatkin kuolla Maan bakteereihin, joita vastaan niillä ei ole vastustuskykyä.
Everton FC
Everton Football Club on Liverpoolissa vuonna 1878 perustettu englantilainen jalkapalloseura. Se on yksi Englannin menestyksekkäimmistä joukkueista. Everton on pelannut neljää kautta lukuun ottamatta aina maan korkeimmalla sarjatasolla. Seura on kerännyt enemmän pisteitä kuin mikään muu joukkue.
Maailmojen sota
Kuunnelma
Orson Wellesin 30. lokakuuta 1938 Yhdysvalloissa lähetetty kirjan pohjalta tehty, mutta esitysajankohtaansa siirretty radiokuunnelma aiheutti suurta huomiota. Vaikka kuunnelman alussa kerrottiin, että ohjelma on kuvitteellinen, moni kuuntelija joutui paniikkiin luultuaan sitä aidoksi uutislähetykseksi. Vielä suurempaa kaaosta syntyi Santiagossa Chilessä vuonna 1944 ja 12. helmikuuta 1949 Quitossa Ecuadorissa.
Walesin Valioliiga
Historia
Walesiin perustettiin oma liiga vuonna 1992, kun Walesin jalkapalloliiton silloinen puheenjohtaja pelkäsi, että Walesin jalkapallomaajoukkueen olemassaolo olisi vaakalaudalla. Siihen asti Wales oli melko ainutlaatuisessa tilanteessa kansainvälisessä jalkapallossa ilman omaa kansallista pääsarjaa.
Maailmojen sota
Elokuvat
Kirja on filmattu elokuvaksi vuosina 1953 ja 2005. Vuonna 2019 sen pohjalta kuvattiin televisiosarja.
Everton FC
Varhaisvaiheet
Vuonna 1878 perustettu seura sai alkuperäisen nimensä St. Domingo FC St. Domingo Sunday Schoolin seurakunnan mukaan. Seuran perustamisen tarkoitus oli saada lapsille talviharrastus, sillä alueen päälajia krikettiä ei voinut pelata talvella. Seuraavana vuonna seurassa pelasi seurakunnan ulkopuolisia henkilöitä niin paljon, että seuran nimi päätettiin muuttaa Everton Football Clubiksi.
Maailmojen sota
Elokuvat
Independence Day – Maailmojen sota -elokuvalla ei nimisuomennoksestaan huolimatta ole perusideansa lisäksi muuta tekemistä kirjan kanssa.
Walesin Valioliiga
Historia
Walesissa on ollut useita Englannin liigassa pelaavia ammattilaisjoukkueita, nykyisin kolme: Cardiff City, Wrexham ja Swansea City. Monet amatööriseuratkin pelasivat mieluummin Englannin sarjoissa, koska matkustaminen Walesissä oli helpompaa itä–länsi-suunnassa kuin pohjois–etelä-suunnassa.
Maailmojen sota
Suomennos
Ensimmäinen suomenkielinen painos Maailmojen sodasta ilmestyi vuonna 1979. Se julkaistiin yhteisniteenä Aikakoneen, toisen Wellsin romaanin, kanssa.
Everton FC
Varhaisvaiheet
Ensimmäinen virallinen ottelu pelattiin 20. joulukuuta 1879 Stanley Parkilla St. Peter'siä vastaan. Everton FC voitti ensimmäisen vastustajansa luvuin 6–0. Kauden 1882–1883 jälkeen seura muutti Priory Roadille. Äänekkäät Everton-fanit saivat Priory Roadin kentän omistajan J. Cruittin niin tuohduksiin, että Evertonin oli taas muutettava. Anfield oli Evertonin seuraava kotikenttä. Tämä nykyään Liverpool FC:lle kuuluva kenttä palveli Evertonia vuoteen 1892 asti. Vuonna 1885 Everton FC siirtyi ammattilaisseuraksi. Heti seuraavina vuosina (1886 ja 1887) Everton pelasi Liverpool Cupissa voittaen mestaruuden kumpanakin kautena.
Walesin Valioliiga
Historia
Walesin liigan perustaminen sai aikaan katkeran riidan, kun kahdeksan Englannissa liigan ulkopuolella pelaavaa walesilaisjoukkuetta halusi pysyä mieluummin Englannin sarjoissa. Kolme joukkuetta suostui sittemmin tulemaan Walesin sarjaan ja viidelle muulle langetettiin sanktio, joka kielsi niitä pelaamasta kotiotteluitaan Walesin maaperällä. Tämä sai Barry Townin siirtymään Walesin liigaan ja loppujen neljän Englannin sarjoihin jääneen sallittiin vuonna 1995 pelata kotiottelunsa Walesissa. Näistäkin Caernarfon Town siirtyi saman tien Walesin liigaan, joten nykyisin kolmen Englannin liigajoukkueen lisäksi Walesissa on kolme suurta Englannin sarjoissa pelaavaa amatööri- tai puoliammattilaisjoukkuetta: Colwyn Bay, Merthyr Town ja Newport County, jotka pelaavat Englannin kahdeksanneksi, seitsemänneksi ja neljänneksi korkeimmilla sarjatasoilla.
Ennen vuotta 2002 sarja tunnettiin Walesin liigana, minkä jälkeen nimeksi tuli valioliiga. Kaudeksi 2010–2011 liigaan tehtiin suuria muutoksia. Se siirtyi suoraan Walesin jalkapalloliiton alaisuuteen, kun aikaisemmin liigan oli järjestänyt erillinen organisaatio. Lisäksi joukkuemäärää pudotettiin kahteentoista aikaisemmasta kahdeksastatoista.
Everton FC
Varhaisvaiheet
Kautena 1886–1887 Everton osallistui ensimmäisen kerran FA Cupiin. Alku ei sujunut kovin hyvin, sillä Everton hävisi 0–1 Rangersille, joka tuolloin osallistui vielä Englannin cupiin.
Vuonna 1888 perustettiin Englantiin ensimmäinen kansallinen sarja The Football League, johon kuului 12 seuraa. Everton oli yksi sarjan perustajajäsenistä. The Football Leaguen avauskaudella 1888–1889 Evertonin ensimmäinen ottelu oli Accringtonia vastaan. Ottelu päättyi 2–1 Evertonin voitoksi. Preston North End otti kaksi ensimmäistä mestaruutta, mutta Evertonin ei tarvinnut odottaa kauan ensimmäistä liigavoittoaan. Kaudella 1889–1890 Everton oli sarjan toinen. Se keräsi kaudella 31 pistettä ja jäi mestaruuden voittaneesta Preston North Endistä kaksi pistettä. Everton voitti liigamestaruuden kaudella 1890–1891, kun sen pistesaalis 29 pistettä oli kaksi pistettä parempi kuin toiseksi jääneellä Preston North Endillä. Seuraavalla kaudella oli edessä toistaiseksi viimeisin muutto, tällä kertaa Goodison Parkille. Silloinen yleisöennätys rikottiin 44 000 ihmisen seuratessa, kun joukkue kohtasi entisistä pelaajistaan kootun Liverpoolin Goodisonilla. Everton voitti 3–0.
Vuonna 1893 Everton ylsi FA Cupin loppuotteluun, mutta hävisi sen lukemin 0–1 Wolverhampton Wanderersille. 1. divisioonan kaudella 1894–1895 Everton oli toinen. Se saavutti 42 pistettä ja jäi mestaruuden voittaneesta Sunderlandista viiden pisteen päähän. Vuonna 1897 Everton oli jälleen FA Cupin loppuottelussa, mutta hävisi Aston Villalle maalein 2–3. Kaudella 1901–1902 Evertonin peliasut vaihtuivat syvänpunaisista kuninkaallisen sinisiin paitoihin ja valkoisiin shortseihin. Samalla kaudella Everton oli 1. divisioonan toinen. Sunderland voitti mestaruuden 44 pisteellä, Everton saavutti 41 pistettä. Kolme vuotta myöhemmin kaudella 1904–1905 se oli taas ensimmäisen divisioonan toinen. Se jäi mestaruuden voittaneen Newcastle Unitedin 48 pisteestä vain yhden pisteen. Kaudella 1905–1906 Everton voitti ensimmäisen kerran FA Cupin voittamalla loppuottelussa Newcastle Unitedin 1–0. Seuraavana vuonna seura selvisi jälleen FA Cupin loppuotteluun, mutta hävisi sen Sheffield Wednesdaylle lukemin 1–2. Kaudella 1908–1909 Everton oli 1. divisioonan toinen, kun Newcastle United vei mestaruuden. Se voitti hopeaa myös kaudella 1911–1912, kun Blackburn Rovers vei mestaruuden kolmen pisteen erolla. Toisen liigamestaruuden se voitti keväällä 1915 pisteen erolla Oldham Athletic FC:hen. Tämän jälkeen liigajalkapalloilu keskeytyi ensimmäisen maailmansodan ajaksi.
Dixie Deanin aika
Loistavan kauden 1927–1928 jälkeen tapahtui romahdus. Everton putosi keväällä 1930 2. divisioonaan. Seura nousi kuitenkin heti seuraavalla kaudella takaisin korkeimmalle sarjatasolle ja voitti nousukautensa jälkeen vuonna 1932 heti liigamestaruuden (Dean teki 45 maalia). Seuraavalla kaudella Everton voitti Deanin johdolla historiansa toisen Englannin cupin.
Everton voitti kaudella 1938–1939 liigamestaruuden, ja tuon kauden joukkuetta monet pitävät Evertonin kaikkien aikojen parhaana. Sen tähtipelaaja oli nuori hyökkääjä Tommy Lawton, jonka uran toinen maailmansota katkaisi. Jälleen sota pysäytti myös Evertonin voittokulun: kuten ensimmäisen maailmansodan aikana, myös 1939-1946 Everton oli hallitseva liigamestari. Sodan jälkeen Lawton saavutti mainetta Chelsean ja Arsenalin riveissä. Goodison Parkin nykyinen yleisöennätys 78 299 katsojaa on syksyltä 1948 paikallisottelusta Liverpoolia vastaan.
Kultainen 1960-luku ja 1980-luvun menestys
Everton voitti uuden tähtipelaajansa, skottilaisen Alex Youngin johdolla liigamestaruuden jälleen kaudella 1962–1963. Tuolla kaudella Everton ei hävinnyt kertaakaan Goodison Parkilla. 1960-luvun menestys jatkui FA-cupin voitolla vuonna 1966 ja menestyksekkään vuosikymmenen huipensi liigamestaruus jälleen vuonna 1970 sen aikaisella piste-ennätyksellä. Joukkueen suurin tähti tuossa vaiheessa oli myös maailmanmestaruuden Englannin paidassa vuonna 1966 voittanut Alan Ball, joka on yhä monien mielestä Evertonin kaikkien aikojen paras pelaaja.
Evertonin viimeisin kultakausi sijoittui 1980-luvun puoliväliin, jolloin manageri Howard Kendallin johtama joukkue voitti FA-cupin (1984), Englannin liigan kahdesti (1985, 1987) ja Euroopan Cupvoittajien cupin (1985). Evertonin kenties kaikkien aikojen vahvin joukkue hajosi kuitenkin saman tien, kun seura suljettiin muiden englantilaisjoukkueiden mukana pois UEFA:n kilpailuista Liverpoolin kannattajien aiheutettua mellakoinnillaan 39 ihmisen kuoleman kevään 1985 Euroopan cupin finaalissa Juventusta vastaan Brysselin Heysel-stadionilla. 1980-luvun menestyksiin kuului myös FA Charity Shieldin voitto kolme kertaa vuosina 1984–1987. Tässä hyväntekeväisyysottelussa edellisen kauden liiga- ja cupmestari kohtaavat. 1980-luvun tähtipelaajiin kuuluivat walesilaiset maalivahti Neville Southall ja keskuspuolustaja Kevin Ratcliffe, englantilaiset keskikenttäpelaajat Peter Reid ja Trevor Steven, irlantilainen laitahyökkääjä Kevin Sheedy sekä skottilaiset hyökkääjät Andy Gray ja Graeme Sharp. Myös Gary Lineker pelasi kauden 1985–1986 Evertonissa. Tuo kausi muodostui hänen suurimmaksi menestyksekseen, sillä hän voitti silloin Englannin liigan maalikuninkuuden, tuli valituksi Vuoden pelaajaksi ja Vuoden jalkapalloilijaksi, sekä voitti vielä maalikuninkuuden Meksikon MM-kisoissa.
1990- ja 2000-luku
thumb|David Moyes Evertonin viimeisin suuri menestys on ollut Englannin cupin voitto vuonna 1995. Sen jälkeen Everton voitti jälleen Charity Shieldin. 1990-luvun näkyvin pelaaja Evertonissa oli skotlantilainen hyökkääjä Duncan Ferguson, joka pelasi Evertonissa kahteen otteeseen vv. 1994-98 sekä 2000-2006. Vuonna 2002 Evertonin kokoonpanoon murtautui tuolloin vasta 16-vuotias Wayne Rooney, josta tuli sittemmin tähtipelaaja myös Englannin maajoukkueessa. Rooneyn siirto Manchester Unitediin vuonna 2004 oli hyvin kiistelty tapahtuma.
Kaudella 2007-2008 Everton osallistui UEFA-cupiin.
Everton FC on osakeyhtiö. Vuonna 2021 siitä 92 prosenttia omisti Blue Heaven Holdings Limited, jonka omistajaksi on ilmoitettu Farhad Moshiri. Vuonna 2017 Ališer Usmanovin omistama USM Holdings -yhtiö solmi viisivuotisen sponsorisopimuksen Evertonin harjoituskeskuksesta ja osti 36 miljoonalla eurolla nimioikeudet seuran uuteen stadioniin. Usmanov on sponsoroinut myös seuran naisjoukkuetta yritystensä kautta. Seura irtisanoi sopimuksen vuonna 2022 Euroopan unioni kohdistettua pakotteita Vladimir Putinin lähipiiriin kuuluviin oligarkkeihin.
Liverpoolin satama poistetaan Unescon maailmanperintöluettelosta, ja yhtenä syynä on satamaan rakennettu jalkapallojoukkue Evertonin stadion. Uudisrakentamisen vuoksi 1700- ja 1800-luvun satama-alue on menettänyt historiallisen arvonsa peruuttamattomasti. Päätös poistosta tehtiin heinäkuussa 2021 Kiinassa pidetyssä kokouksessa.
Muualla lainalla olevat pelaajat
Päivitetty 18. joulukuuta 2020.
Bliss
Bliss voi tarkoittaa seuraavia asioita:
All Saints
All Saints voi tarkoittaa ainakin seuraavia:
Birch
Birch tarkoittaa seuraavia:
Broadwood
Broadwood (Broadwood and Sons) on vanhin ja yksi arvossa pidetyimmistä pianovalmistajista maailmassa. Yritys on saanut nimensä perustajaltaan John Broadwoodilta. Broadwoodin instrumentteja ovat soittaneet Mozart, Haydn, Dusík, Beethoven, Chopin ja Liszt. Yrityksellä on kuninkaallinen valtuutus kuningatar Elisabet II:n pianovalmistajana.
Birch
Henkilöt
Birch on seuraavien henkilöiden sukunimi tai sen osa:
Katso myös
Aihepiiriin liittyvät myös seuraavat:
Taka-asema
Vuoksi–Räisälä–Vuoksi–Käkisalmi-aluetta ei koskaan linnoitettu, joten käytännössä Taka-aseman loppuosa nojasi Vuoksea pitkin Taipaleeseen asti. Asemassa taisteltiin 29. helmikuuta–13. maaliskuuta 1940, aina Talvisodan loppuun asti. Taka-asemaa puolustivat suomalaiset 4.D, 3.D, 5.D, 23.D, 1.D, 2.D, 8.D sekä 7.D sekä Ryhmä Sihvo. Sitä vastaan hyökkäsi kahdeksan venäläistä armeijakuntaa, noin 21 divisioonaa. 12. maaliskuuta Taka-asemaan oli tullut seuraavia murtumia: Rauhanneuvottelujen edetessä Mannerheim käski suomalaisia pitämään Taka-aseman, kun Stalin pyrki murtamaan sen. Suomalaisten puolustus kesti. Rauhan tultua suomalaiset vetäytyivät uuden rajan taakse ja venäläiset tuhosivat Taka-aseman käyttökelvottomaksi. VKT-asema rakennettiin myöhemmin Taka-aseman päälle.
Kultakurkut (albumi)
Kultakurkut on suomalaisen Kultakurkut-yhtyeen ainoaksi jäänyt albumi. Se julkaistiin tammikuussa 2002.
Hate Them
Levyn alun ja lopun elektroniset kohdat on tehnyt Red Harvest ja kansitaiteen Thesyre-yhtyeen Eric.
Älä kerro äidille
Hahmot
Sarjassa seurataan kolmen homomiehen Stuart Alan Jonesin (Aidan Gillen), Vince Tylerin (Craig Kelly) ja Nathan Maloneyn (Charlie Hunnam) elämää Manchesterissä Canal Streetillä.
Stuart Alan Jones
Itsevarma Stuart on 29-vuotias ja varsinainen miestennielijä. Hän ei peittele seksuaalista suuntautumistaan, vaikkei olekaan kertonut siitä vanhemmilleen. Menevä ja raju Stuart työskentelee yhteyspäällikkönä. Ensimmäisessä jaksossa Stuart saa pojan homoseksuaalisen naispuolisen ystävättärensä Romeyn kanssa.
Vincent ”Vince” Tyler
Myös 29-vuotias Vince on kiltti, tavallinen ja välillä myös melko epävarma persoona. Hän on ollut murrosiästään asti rakastunut parhaaseen ystäväänsä Stuartiin. Vince työskentelee valintamyymälässä, eikä ole kertonut työtovereilleen homoudestaan, mutta hänen äitinsä Hazel sen sijaan käy usein homobaareissa (vaikka onkin hetero) jopa poikansa Vincen ja hänen kavereidensa kanssa.
Nathan Maloney
Vasta 15-vuotias Nathan tapaa Vincen ja Stuartin eräänä iltana Canal Streetillä päätyen yöksi Stuartin asuntoon ja rakastuu tähän. Vaikka Nathan onkin vielä kovin nuori, hän alkaa kulkea homobaareissa ja hän ystävystyy Stuartin ja Vincen kanssa. Nathanin Janice-äiti on arvannut poikansa olevan homoseksuaali ja hyväksyy asian, toisin kuin Nathanin isä. Nathan on koko sarjan ajan rakastunut Stuartiin.
Aleksib
Aleksi "Aleksib" Virolainen (s. 30. maaliskuuta 1997 ) on suomalainen Counter Strike: Global Offensive -ammattilainen. Hänen roolinsa joukkueessa on pelinsisäinen johtaja (in-game leader), joka vastaa taktisista päätöksistä pelin aikana.
Virolainen pelasi suomalaisessa ENCE eSportsissa vuodesta 2018, vuoden 2019 elokuuhun. Elokuussa 2019 Virolaisen kerrottiin jäävän pois joukkueen pelaavasta kokoonpanosta, kun ENCE hankki tämän tilalle Miikka "suNny" Kempin. Virolaisella on kuitenkin sopimus kevääseen 2020 saakka, joten muiden seurojen tulee keskustella ENCE:n kanssa mahdollisesta siirrosta.
Virolainen liittyi ENCE:n riveihin ensimmäistä kertaa 2016, mutta pelasi vuonna 2017 HAVU Gamingin joukkueessa ennen palaamistaan ENCE:en kesällä 2018. Virolainen oli ENCE:n riveissä voittamassa muun muassa vuoden 2018 StarSeries i-League CS:GO -turnausta, jonka palkintona voittajajoukkueelle oli 125 000 dollaria. Virolainen on tienannut pelaajaurallaan voittorahoja noin 280 000 euroa.
Vuoden 2022 tammikuussa Virolainen liittyi G2:n riveihin Nexan tilalle hänen siirtyessään OG:n joukkueeseen Virolaisen tilalle. Virolaisen projekti G2:sessa alkoi melko hyvin. Joukkue karsi itsensä vuoden alussa olevassa Blast Premier Spring groupeissa tulevaan Blast Premier Springin finaaleihin, jossa palkintopotti on 425 000 dollaria. G2 pääsi karsintojen kautta toukokuussa 2022 Belgiassa järjestettäviin majoreihin. Majorit ovat Counter-Striken suurin turnaus, joka järjestetään kaksi kertaa vuodessa.
Heinäkuussa 2022 Virolainen penkitettiin eli siirrettiin sivuun G2:n CS:GO -joukkueen pääkokoonpanosta vain noin puolen vuoden pelaamisen jälkeen. Noin puolitoista kuukautta myöhemmin syyskuussa 2022 hän liittyi ruotsalaisorganisaatio Ninjas In Pyjamasin riveihin. Joukkue on ennen Virolaisen saapumista kommunikoinut aina ruotsiksi, mutta suomalaispelaajan liittymisen myötä kieli vaihtui englanniksi.
Kesäkuussa 2023 Virolainen siirettiin sivuun Ninjas In Pyjamasin joukkueen pääkokoonpanosta noin kymmenen kuukauden pelaamisen jälkeen. Kesäkuun 30. päivä hän siirtyi ukrainalaisjoukkue Natus Vincereen.
HMS Göta (1889)
HMS Göta oli Ruotsin laivaston vuonna 1889 vesillelaskettu Svea-luokan rannikkopanssarilaiva.
Palvelus
Alus oli Ruotsin rannikkolaivaston lippulaivana vuosina 1891-1896. Vuonna 1897 alus edusti Ruotsia kuningatar Viktorian hallinnon timanttivuoden juhlallisuuksiin liittyvässä laivastokatselmuksessa Spitheadissä. Vuonna 1900 alukselta poistettiin kaksi torpedoputkea ja sen aseistus korvattiin Boforsin valmistamilla 21 ja 15,2 cm:n tykeillä kuten HMS Svealla. Alukselta poistetut aseet siirrettiin rannikkolinnakkeisiin.
Alus poistettiin palveluksesta 12. lokakuuta 1923.
Aigialeus
Aigialeus oli kreikkalaisessa mytologiassa kahden eri hahmon nimi.
Adrastoksen poika
Aigialeus oli Adrastoksen, Argoksen kuninkaan, ja joko Ampitheian tai Demonassan vanhin poika.
Aigialeus oli yksi epigoneista, jotka kostivat isiensä epäonnistuneen sotaretken Thebaan valtaamalla kaupungin kymmenen vuotta isiensä yrityksen jälkeen. Siinä missä Aigialeuksen isä Adrastos oli ainoa alkuperäisestä seitsikosta elossa selvinnyt sotapäällikkö, Aigialeus oli puolestaan ainoa epigoneista, joka sai hyökkäyksen aikana surmansa. Hänet surmasi Laodamas, Eteokleen poika, ja hänet haudattiin Pagaihin Megarikseen.
Kun Adtastos kuoli poikansa menettämisestä aiheutuneeseen suruun, Kyanippos, joka lähteestä riippuen on joko Aigialeuksen veli tai poika, seurasi tätä Argoksen kuninkaana.